|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | |  | **iba na MSP (0 - 249 zamestnancov)** | |  | **iba na veľké podniky (250 a viac zamestnancov)** | |  | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| Navrhovaný materiál predpokladá pozitívny vplyv na strane podnikateľov FO, PO, ktorí požiadajú o dotáciu. Ich celkový počet nie je možné pri príprave materiálu identifikovať. V prípade realizácie poskytovania dotácií, vyplývajúcej z opatrenia č. 2, dokumentu „*Akčný plán rozvoja elektromobility v Slovenskej republike“,* je predpoklad dotačnej podpory do 1 000 žiadateľov.  Pozitívny vplyv možno predpokladať aj pre niektoré podnikateľské subjekty v SR. Priamo ide najmä o výrobcov (SK NACE 2910) a predajcov vozidiel (SK NACE 4511) na alternatívny pohon, nepriamo o výrobcov komponentov pre automobilový priemysel, batérií, prevádzkovateľov nabíjacích a čerpacích staníc s alternatívnymi palivami a pod.  Navrhovaný materiál zároveň môže mať negatívny vplyv na tie podnikateľské subjekty, ktoré uvádzajú na trh iné palivá, ako sú alternatívne palivá v zmysle Smernice Európskeho parlamentu a Rady 2014/94/EÚ o zavádzaní infraštruktúry pre alternatívne palivá. |
| **3.2 Vyhodnotenie konzultácií**  - **z toho MSP** |
| Materiál bol predmetom konzultačného procesu aj so zástupcami súkromného sektora (Zväz automobilového priemyslu SR, Slovenská asociácia pre elektromobilitu, Národná vodíková asociácia Slovenska, SPP a. s.) dňa 12. marca 2019 v rámci pracovnej skupiny pre alternatívne palivá a následne, aj v elektronickej komunikácií v mesiaci apríl.  Výsledkom konzultácií je presné vymedzenie a technická definícia podporovaných alternatívnych pohonov, ako aj stanovenie optimálnej maximálnej výšky dotácie na úrovni 25 % z celkovej obstarávacej ceny vozidla. Zo strany MH SR boli všetky pripomienky v rámci konzultácie s oslovenými subjektami prediskutované a ich konečné znenie bolo oboma stranami akceptované. |
| **3.3 Náklady regulácie**  - **z toho MSP** |
| ***3.3.1 Priame finančné náklady*** |
| Návrh zákona nepredpokladá priame finančné náklady. |
| ***3.3.2 Nepriame finančné náklady*** |
| Návrh zákona nepredpokladá nepriame finančné náklady. |
| ***3.3.3 Administratívne náklady*** |
| Návrh zákona predpokladá administratívne náklady, ktoré budú spojené s predkladaním žiadosti a jej príloh v rámci konania o žiadosti. Konkrétne ide o:   1. doklady preukazujúce splnenie podmienok podľa § 8a ods. 5 zákona č. 523/2004 Z. z. v znení neskorších predpisov, 2. úradne osvedčenú kópiu osvedčenia o evidencii časť II, 3. faktúru alebo iný doklad preukazujúci nadobudnutie vlastníctva vozidla, 4. čestné vyhlásenie, že žiadateľ nepožaduje alebo nečerpá finančné prostriedky na nákup z rozpočtu iného orgánu verejnej správy alebo inej osoby hospodáriacej s prostriedkami štátneho rozpočtu, 5. doklad preukazujúci vyradenie vozidla so spaľovacím motorom, staršieho ako 15 rokov z evidencie vozidiel z dôvodu odovzdania vozidla na spracovanie autorizovanému spracovateľovi starých vozidiel, 6. vyhlásenie žiadateľa o tom, že štatutárny orgán alebo člen štatutárneho orgánu alebo iná osoba oprávnená konať v jeho mene nekonala v mene právnickej osoby, ktorá zanikla a nevysporiadala finančné vzťahy so štátnym rozpočtom a nie je fyzickou osobou, ktorá nesmie vykonávať funkciu člena štatutárneho orgánu alebo člena dozorného orgánu v obchodnej spoločnosti alebo v družstve podľa § 13a ods. 1 Obchodného zákonníka.   Predpokladané administratívne náklady na 1 podnikateľa a celé podnikateľské prostredie boli vyčíslené pomocou kalkulačky nákladov regulácie použitím údajov a vzorca 200 (čas) x 916 (tarifa) x 0,1 (frekvencia), resp. 200 (čas) x 916 (tarifa) x 0,1 (frekvencia) x 1000 (počet dotknutých podnikateľov). |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *0* | *0* | | *Nepriame finančné náklady* | *0* | *0* | | *Administratívne náklady* | *19,08* | *19 083,33* | | ***Celkové náklady regulácie*** | ***19,08*** | ***19 083,33*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| Návrh zákona predpokladá zlepšenie podnikateľského prostredia v oblasti rozvoja alternatívnych palív tak, ako to vyplýva z dôvodu rozšírenia poskytovania dotácií o oblasť podpory používania vozidiel využívajúcich alternatívne palivá. Zároveň sa však predpokladá zhoršenie konkurencieschopnosti pre podniky, ktoré uvádzajú na trh iné pohonné látky, ako sú alternatívne palivá. |
| **3.5 Inovácie**  - **z toho MSP** |
| Návrh zákona predpokladá vplyv na inovácie v oblasti rozvoja alternatívnych palív. |